3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทหลักทรัพย์ซีมิโก้ จำกัด (มหาชน) ประกอบธุรกิจหลักทรัพย์
โดยได้รับใบอนุญาตในการประกอบธุรกิจ ดังนี้

1.  ธุรกิจนายหน้าซื้อขายหลักทรัพย์

  ธุรกิจนายหน้าซื้อขายหลักทรัพย์เป็นธุรกิจหลักของบริษัทฯ ปัจจุบันบริษัทฯ
  ให้บริการด้านนายหน้าซื้อขายหลักทรัพย์ที่มีคุณภาพครอบคลุมทั้งนักลงทุนชาวไทยและนักลงทุนต่างประเทศ
  รวมทั้งนักลงทุนสถาบันและนักลงทุนรายย่อย
  ภายใต้ทีมงานด้านการตลาดและทีมงานวิเคราะห์หลักทรัพย์ที่มีประสบการณ์
  และพร้อมให้คำปรึกษาทางด้านการลงทุนแก่นักลงทุนทั้งทางด้านปัจจัยพื้นฐานและปัจจัยทางเทคนิค

  ประเภทบัญชีที่ให้บริการ ได้แก่

1.  บัญชีเงินสด ซึ่งประกอบด้วย ประเภท Cash Account และ Cash Balance Account

2.  บัญชีเงินสด ประเภท Cash Account – TSFC (Thailand Securities Finance
    Corporation)

3.  บัญชีเงินให้กู้ยืมเพื่อซื้อขายหลักทรัพย์ (Credit Balance Account)

4.  บัญชี Internet Account เป็นบัญชีซื้อขายหลักทรัพย์ด้วยตนเองผ่านระบบ Internet
    ซึ่งบริษัทฯได้พัฒนาด้วยระบบเทคโนโลยีที่ทันสมัยมาอย่างต่อเนื่อง

  ปัจจุบัน บริษัทฯ ได้จัดเตรียมข้อมูลทางด้านหลักทรัพย์ต่าง ๆ
  เพื่อใช้เป็นข้อมูลประกอบการตัดสินใจของนักลงทุนบนเว็บไซด์ www.seamico.com
  ซึ่งลูกค้าสามารถเข้าถึงข้อมูลได้ตลอดเวลา โดยบริษัทฯ ได้พัฒนาระบบข้อมูลต่าง ๆ
  อย่างต่อเนื่องไว้คอยให้บริการแก่ลูกค้าและนักลงทุน เช่น รายงานสดสภาวะหุ้นแบบ Real Time
  บทวิเคราะห์หุ้นทางเทคนิคแบบรายวัน และรายงานหุ้นเจาะลึกเป็นรายตัว แนะนำการลงทุน
  รายงานพอร์ตการลงทุน รายงานข้อมูลการกระจายหลักทรัพย์ IPO รายงานสรุปข้อมูลตลาด
  ห้องสนทนาออนไลน์ บัญชีซื้อขายออนไลน์ ฯลฯ

  นอกจากนี้ จากการปรับลดค่านายหน้าซื้อขายหลักทรัพย์
  ตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศให้คิดค่าธรรมเนียมการซื้อขายหลักทรัพย์ผ่าน
  Internet เพียงร้อยละ 0.15 ของมูลค่าการซื้อขายหลักทรัพย์ (จากเดิมร้อยละ 0.20
  ของมูลค่าการซื้อขายหลักทรัพย์)
  ส่วนการซื้อขายหลักทรัพย์ทั่วไปยังคงให้คิดค่าธรรมเนียมในอัตราไม่ต่ำกว่าร้อยละ 0.25
  เป็นระยะเวลา 3 ปี นับแต่วันที่ 1 มกราคม 2550 ถึง 31 ธันวาคม 2552
  และหลังจากนั้นจะคิดค่าธรรมเนียมแบบขั้นบันไดและค่าธรรมเนียมแบบเสรีตามลำดับ
  ซึ่งมีผลทำให้ลูกค้าบางส่วนโยกย้ายจากการซื้อขายหลักทรัพย์ทั่วไปเป็นการซื้อขายผ่าน Internet
  เพื่อลดต้นทุน

  เพื่อรองรับมาตรการดังกล่าว บริษัทฯ
  จึงได้จัดเตรียมระบบและเพิ่มช่องทางในการซื้อขายหลักทรัพย์สำหรับลูกค้า Internet ซึ่งบริษัทฯ
  ได้เพิ่มการให้บริการซื้อขายหลักทรัพย์โดยผ่านทางระบบโทรศัพท์เคลื่อนที่เมื่อต้นปี 2549
  และปัจจุบันได้พัฒนาโปรแกรม ZNET ซึ่งเป็นโปรแกรมดูข้อมูลราคาซื้อขายหลักทรัพย์
  โดยมีฟังค์ชั่นเพิ่มมากขึ้นจากโปรแกรมที่มีอยู่เดิม
  ทำให้ลูกค้าสามารถดูข้อมูลเกี่ยวกับหลักทรัพย์ที่สนใจได้ตลอดทั้งวัน
  และข้อมูลจะถูกปรับปรุงให้ทันสมัยอยู่เสมอในเวลาไม่กี่วินาที
  ทำให้ลูกค้าสามารถติดตามสภาวะตลาดได้ทันเหตุการณ์ ซึ่งโปรแกรม ZNET
  ได้เปิดตัวไปเมื่อเดือนธันวาคม 2549 ในส่วนของลูกค้าทั่วไป บริษัทฯ ยังคงรักษาลูกค้าเดิม
  และขยายฐานลูกค้าใหม่เพิ่มขึ้น

  บริษัทฯ มีการให้เงินกู้ยืมเพื่อซื้อหลักทรัพย์ เพื่อเป็นการเพิ่มสภาพคล่องให้กับลูกค้า
  อีกทั้งเป็นการช่วยเพิ่มมูลค่าการซื้อขายของบริษัทฯ ทั้งนี้ บริษัทฯ
  มีการบริหารความเสี่ยงโดยพิจารณาอนุมัติวงเงินตามนโยบายการให้กู้ยืมเงินเพื่อซื้อหลักทรัพย์และตามระเบียบปฏิบัติของบริษัทฯ
  ซึ่งบริษัทฯ มีการควบคุมดูแลที่ดี โดยติดตามการซื้อขายหลักทรัพย์ของลูกค้าอย่างใกล้ชิด
  จำกัดสัดส่วนการลงทุนเพื่อป้องกันการให้กู้ยืมกระจุกตัว
  มีการตรวจสอบว่าควรเรียกหลักประกันเพิ่มหรือไม่
  รวมทั้งในกรณีที่ลูกค้ามีการผิดนัดชำระราคาฝ่ายปฏิบัติการหลักทรัพย์จะดำเนินการติดตามทวงถามให้ลูกค้าชำระเงินให้ครบถ้วน
  ที่ผ่านมาบริษัทฯ มีการเพิ่มยอดเงินให้กู้ยืมเพื่อซื้อหลักทรัพย์อย่างต่อเนื่อง โดยมีสัดส่วนเพิ่มขึ้นในปี
  2549

ส่วนแบ่งตลาด

มูลค่าการซื้อขายหลักทรัพย์ของตลาดหลักทรัพย์ฯ และมูลค่าการซื้อขายหลักทรัพย์ของบริษัทฯ
แยกตามลักษณะประเภทบัญชี ในช่วงปี 2547-2549 (ไม่รวมมูลค่าการซื้อขายในตลาด MAI) มีดังนี้

(หน่วย : ล้านบาท)

  []

  หมายเหตุ : *
  ยอดรวมส่วนที่แยกตามลักษณะประเภทบัญชีมิได้รวมมูลค่าบัญชีเงินลงทุนของบริษัทและมูลค่า

  การซื้อขายในตลาด MAI

สัดส่วนกลุ่มลูกค้าที่มีมูลค่าซื้อขายหลักทรัพย์ผ่านบริษัทฯ สูงสุด 10
อันดับแรกต่อมูลค่าซื้อขายหลักทรัพย์รวมของบริษัทฯ ในระยะ 3 ปีที่ผ่านมา

สัดส่วนลูกค้าของบริษัทฯ ที่มีปริมาณการซื้อขายมาก 10 อันดับแรก ปี 2547-2549

  []

  หมายเหตุ : ทั้งนี้ ไม่มีกลุ่มลูกค้ารายใดที่มีปริมาณการซื้อขายเกินกว่าร้อยละ 10
  ของปริมาณการซื้อขาย

  ของบริษัทฯ หรือเป็นบุคคลที่มีผลประโยชน์ร่วมกับบริษัทฯ

ลักษณะลูกค้าของบริษัทฯ

  ลูกค้าของบริษัทฯ โดยส่วนใหญ่เป็นลูกค้ารายย่อยในประเทศ ซึ่งซื้อขายหลักทรัพย์ด้วยบัญชีเงินสด
  สัดส่วนลูกค้า Credit Balance เพิ่มขึ้นจาก ร้อยละ 11 ในปี 2548 เป็นร้อยละ 15 ในปี
  2549 เป็นผลมาจากนโยบายการขยายฐานเงินให้กู้ยืมเพื่อซื้อหลักทรัพย์เพิ่มมากขึ้น ในปี 2547-
  2549 สัดส่วนและโครงสร้างลูกค้าแสดงดังตาราง

  -------------------------------------------------------------------------
  ลูกค้า/สัดส่วน                         2547         2548         2549
  ---------------------------------- ------------ ------------ ------------
  ลูกค้ารายย่อย : ลูกค้าสถาบัน             96:4         95:5         92:8

  ลูกค้าในประเทศ : ลูกค้าต่างประเทศ       93:7         92:8         87:13

  ลูกค้า Cash Account : Credit Balance 94:6         89:11        85:15
  Account                                                      
  -------------------------------------------------------------------------

นโยบายการรับลูกค้า

  บริษัทฯ กำหนดนโยบายในการรับลูกค้า โดยยึดหลัก “รู้จักลูกค้า”
  ต้องมีข้อมูลที่จำเป็นและเพียงพอ ต่อการพิจารณา ในเรื่องของวัตถุประสงค์การลงทุน
  ความรู้ความเข้าใจในเรื่องความเสี่ยงจากการลงทุน ประสบการณ์และประวัติการลงทุน
  การพิจารณากำหนดวงเงินซื้อขายจะพิจารณาจากข้อมูลทางการเงินของลูกค้าและความสามารถในการชำระหนี้
  เพื่อป้องกันและจำกัดความเสียหายที่อาจจะเกิดขึ้น บริษัทฯ
  มีการกำหนดผู้มีอำนาจพิจารณาอนุมัติเปิดบัญชีตามความเสี่ยงของขนาดวงเงิน
  และมีนโยบายการทบทวนวงเงินลูกค้าอย่างสม่ำเสมออย่างน้อยปีละครั้งเพื่อพิจารณาประวัติการซื้อขาย
  การชำระราคา และการเปลี่ยนแปลงข้อมูลของลูกค้าที่มีนัยสำคัญให้เป็นปัจจุบัน

1.  ธุรกิจตัวแทนซื้อขายสัญญาซื้อขายล่วงหน้า

  ในวันที่ 28 เมษายน 2549 ตลาดตราสารอนุพันธ์ได้เปิดดำเนินการเป็นวันแรก บริษัทฯ
  ในฐานะตัวแทนซื้อขายสัญญาซื้อขายล่วงหน้าที่ได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์
  ได้เปิดบริการด้านการซื้อขายสัญญาซื้อขายล่วงหน้าให้แก่ลูกค้า เพื่อป็นทางเลือกใหม่ของนักลงทุน
  โดยในปี 2549 บริษัทฯ มีการซื้อขายทั้งสิ้น 6,520 สัญญา คิดเป็นส่วนแบ่งการตลาดร้อยละ
  1.64 ดังแสดงในตาราง

[]

  ในส่วนของธุรกิจตัวแทนซื้อขายสัญญาซื้อขายล่วงหน้า บริษัทฯ
  ได้จัดให้มีการจัดอบรมให้ความรู้เกี่ยวกับตราสารอนุพันธ์แก่พนักงาน ลูกค้า
  และบุคคลทั่วไปที่มีความสนใจ
  ทั้งนี้เพื่อให้ความรู้ความเข้าใจเกี่ยวกับการลงทุนในตลาดตราสารอนุพันธ์และความเสี่ยงที่เกี่ยวข้องกับการซื้อขายตราสารอนุพันธ์
  อีกทั้งมีการแสดงข้อมูลทางด้านตราสารอนุพันธ์บนเว็บไซด์ www.seamico.com
  เพื่อใช้เป็นข้อมูลประกอบการตัดสินใจของนักลงทุน และได้พัฒนาโปรแกรม Z-Futures
  ซึ่งเป็นโปรแกรมดูข้อมูลราคาซื้อขายตราสารอนุพันธ์ในลักษณะเดียวกับ ZNET
  ทำให้ลูกค้าสามารถดูข้อมูลเกี่ยวกับตราสารอนุพันธ์ที่สนใจ
  และติดตามสภาวะตลาดได้ทันเหตุการณ์เนื่องจากข้อมูลจะถูกปรับปรุงให้ทันสมัยอยู่เสมอ

  3.1.3 การลงทุนในหลักทรัพย์และค้าหลักทรัพย์

  บริษัทฯ มีการลงทุนในหลักทรัพย์และค้าหลักทรัพย์เพื่อก่อให้เกิดผลตอบแทนแก่บริษัทฯ
  โดยมีนโยบายการลงทุนที่ให้อัตราผลตอบแทนที่ดีกับบริษัทฯ ซึ่งบริษัทฯ
  ได้กำหนดนโยบายการลงทุนดังกล่าวไว้อย่างชัดเจนและสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  ซึ่งครอบคลุมถึงนโยบายที่สำคัญ ๆ ได้แก่

-   นโยบายเกี่ยวกับอำนาจหน้าที่ความรับผิดชอบของผู้เกี่ยวข้องในการดำเนินธุรกิจค้าหลักทรัพย์
    ได้แก่ คณะกรรมการการลงทุน ผู้ดูแลการลงทุน

-   นโยบายในการบริหารความเสี่ยง

-   นโยบายการป้องกันความขัดแย้งทางผลประโยชน์

-   นโยบายการกำกับดูแล

-   นโยบายอำนาจอนุมัติการลงทุน

-   นโยบายการจัดสรรเงินลงทุนที่เหมาะสมในหลักทรัพย์แต่ละประเภท

-   นโยบายการกำหนดวัตถุประสงค์การลงทุน
    และการกำหนดเป้าหมายผลตอบแทนที่คาดหวังเทียบกับอัตราอ้างอิงที่เหมาะสม

  บริษัทฯ มีนโยบายลงทุนเฉพาะประเภทของการลงทุนที่ให้อัตราผลตอบแทนที่ดีกับบริษัทฯ
  รวมทั้งกำหนดระดับความเสี่ยงที่ควบคุมได้ โดยในปี 2549 เงินลงทุนในหลักทรัพย์ของบริษัทฯ
  แบ่งออกเป็น 4 ประเภทได้แก่

1)  เงินลงทุนในกองทุนส่วนบุคคลที่บริหารโดยผู้บริหารกองทุนมืออาชีพ (Private Fund)
    ภายใต้การบริหารของบริษัท UOB Asset Management และบริษัท Seamico Knight
    Fund Management (SKFM ซึ่งเป็นบริษัทย่อยของบริษัทฯ)
    โดยกำหนดอัตราผลตอบแทนที่คาดหวังไว้ (expected return)
    และมอบหมายการตัดสินใจลงทุนให้แก่ผู้จัดการกองทุน

2)  เงินลงทุนที่บริษัทฯ บริหารเอง
    ซึ่งปัจจุบันประกอบด้วยเงินลงทุนในหลักทรัพย์ในตลาดหลักทรัพย์และเงินลงทุนในหลักทรัพย์ประเภท
    Strategic Investment เนื่องจากบริษัทฯ เห็นว่ามีโอกาสได้รับผลตอบแทนที่ดีในการลงทุน
    ซึ่งรวมถึงเงินลงทุนในหลักทรัพย์ที่เหลือจากการรับประกันการจำหน่าย

3)  เงินลงทุนเพื่อบริหารสภาพคล่องของบริษัทฯ
    เป็นเงินลงทุนในตราสารหนี้ที่มีผลตอบแทนในเกณฑ์ดีขณะเดียวกันมีความเสี่ยงต่ำ ได้แก่
    พันธบัตรรัฐบาล ตั๋วเงินคลัง หรือตราสารหนี้อื่นที่มีการรับรอง/อาวัลโดยสถาบันการเงิน
    หรือที่มี Credit Rating BBB+ ขึ้นไป ในช่วงเวลาสั้น ๆ ประมาณ 1-3
    เดือนโดยพิจารณาควบคู่กับกำหนดเวลาที่ต้องการใช้เงิน

4)  เงินลงทุนในบริษัทย่อยและบริษัทร่วม ประกอบด้วยเงินลงทุนในบริษัทย่อย ได้แก่

-   บริษัทหลักทรัพย์จัดการกองทุนซีมิโก้ ไนท์ ฟันด์ แมเนจเม้นท์ จำกัด
    ซึ่งเป็นธุรกิจหลักทรัพย์ประเภทการจัดการกองทุนส่วนบุคคล โดยบริษัทฯ ถือหุ้นร้อยละ 51

-   บริษัทหลักทรัพย์จัดการกองทุนรวม ซีมิโก้ จำกัด
    ซึ่งประกอบธุรกิจประเภทการจัดการกองทุนรวม โดยบริษัทฯ ถือหุ้นร้อยละ 100

-   บริษัท ซีมิโก้ ดีริเวทีฟ จำกัด ซึ่งประกอบธุรกิจด้านซื้อขายตราสารอนุพันธ์ โดยบริษัทฯ ถือหุ้น
    ร้อยละ 51

มูลค่าเงินลงทุน (ตามมูลค่ายุติธรรม)ในหลักทรัพย์ของบริษัทฯ และบริษัทย่อย ในปี 2547- 2549 เป็นดังนี้

  (หน่วย : ล้านบาท)

+------------------------------+------------+------------+-----------+
| ประเภทเงินลงทุน                | ม          |            |           |
|                              | ูลค่าเงินลงทุน |            |           |
| ตามวัตถุประสงค์การลงทุน          |            |            |           |
+------------------------------+------------+------------+-----------+
|                              | 2547       | 2548       | 2549      |
+------------------------------+------------+------------+-----------+
| หลักทรัพย์เพื่อค้า                 | 104.13     | 1.99       | 383.70    |
+------------------------------+------------+------------+-----------+
| หลักทรัพย์เผื่อขาย                | 537.80     | 550.17     | 328.28    |
+------------------------------+------------+------------+-----------+
| เงินลงทุนในบริษัทร่วม             | 294.10     | 320.02     | -         |
+------------------------------+------------+------------+-----------+
| เงินลงทุนทั่วไป                  | 17.88      | 19.79      | 20.00     |
+------------------------------+------------+------------+-----------+
| รวม                          | 953.91     | 891.96     | 731.98    |
+------------------------------+------------+------------+-----------+

3.1.4 ธุรกิจการจัดจำหน่ายหลักทรัพย์

บริษัทฯ เสนอบริการทางด้านที่ปรึกษาทางการเงินและการสนับสนุนการเสนอขายแบบครบวงจร
โดยมีนโยบายประกอบธุรกิจการจัดจำหน่ายหลักทรัพย์ทั้งในรูปแบบที่ต่อเนื่องจากการเป็นที่ปรึกษาทางการเงินและการเข้าร่วมกับสถาบันการเงิน
หรือบริษัทหลักทรัพย์อื่น ๆ ในการจัดจำหน่ายหลักทรัพย์ทุกประเภท เช่น พันธบัตรรัฐบาล
พันธบัตรรัฐวิสาหกิจ หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพและตราสารทางการเงินประเภทอื่น
ๆ เป็นต้น ซึ่งให้บริการจัดจำหน่ายทั้งในบทบาทของผู้จัดการการจัดจำหน่าย (Lead
Underwriter) ผู้จัดจำหน่ายและรับประกันการจำหน่าย (Underwriter)
หรือตัวแทนจำหน่ายหลักทรัพย์โดยไม่รับประกันการจำหน่าย (Selling Agent)

  สรุปผลงานการจัดจำหน่ายและรับประกันการจำหน่ายหลักทรัพย์

  -------------- ------------- -------------------- -----------------------
  ปี              จำนวนราย      มูลค่าการจัดจำหน่าย      ค่าธรรมเนียมการจัดจำหน่าย
                               (ล้านบาท)             (ล้านบาท)

  2547           36            3,065.75             72.24

  2548           32            2,919.12             98.35

  2549           9             923.61               27.11
  -------------- ------------- -------------------- -----------------------

5.  ธุรกิจที่ปรึกษาทางการเงิน

  บริษัทฯ ให้บริการด้านที่ปรึกษาทางการเงินที่หลากหลาย ดังนี้

-   การออกตราสารทุนด้วยวิธีการต่าง ๆ ได้แก่ การเสนอขายต่อสาธารณชนเป็นครั้งแรก
    การเสนอขายให้แก่บุคคลโดยเฉพาะเจาะจง การออกหุ้นกู้แปลงสภาพ
    การเสนอขายหุ้นสามัญเพิ่มทุนและหุ้นกู้ให้แก่ผู้ถือหุ้นเดิมพร้อมใบสำคัญแสดงสิทธิ
    และการนำหุ้นสามัญเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ MAI

-   ให้คำปรึกษาในการควบรวมกิจการและการเข้าซื้อกิจการ (Mergers and Acquisitions)
    โดยรวมถึงการร่วมลงทุน การเข้าครอบงำกิจการ การหาผู้ร่วมธุรกิจ
    การดำเนินการแปรรูปรัฐวิสาหกิจ
    และการดำเนินการเพิกถอนการเป็นหลักทรัพย์จดทะเบียนของกิจการ

-   ที่ปรึกษาพิเศษในการประเมินมูลค่ากิจการ การให้ความเห็นในฐานะที่ปรึกษาทางการเงินอิสระ
    การจัดทำรายงานพิเศษให้แก่ผู้ถือหุ้น ตลาดหลักทรัพย์ฯ และสำนักงาน ก.ล.ต.

-   ที่ปรึกษาในการดำเนินการฟื้นฟูกิจการและการเจรจาหาข้อตกลงกับสถาบันการเงินและเจ้าหนี้ต่าง
    ๆ

-   ที่ปรึกษาในการออกตราสารหนี้ ได้แก่ หุ้นกู้ เงินกู้ต่างประเทศ และ Syndicated Loans

-   ที่ปรึกษาในการลงทุนสำหรับการร่วมลงทุนระหว่างบริษัททั้งในและต่างประเทศ

-   ที่ปรึกษาในการลงทุนสำหรับบริษัทจดทะเบียนและบริษัทที่มิได้จดทะเบียนในประเทศไทย

  ปัจจุบันบริษัทฯ มีทีมงานวาณิชธนกิจที่มีประสบการณ์
  ความสามารถและเป็นมืออาชีพเข้ามาร่วมดำเนินงานเพื่อเพิ่มศักยภาพในการรองรับลูกค้าได้หลากหลาย
  สามารถให้บริการได้ทั่วถึงครอบคลุมทั้งกิจการขนาดเล็ก ขนาดกลาง จนถึงขนาดใหญ่
  ตามความถนัดและความชำนาญของทีมงานวาณิชธนกิจแต่ละทีม โดยบริษัทฯ
  ให้ความสำคัญต่อจรรยาบรรณในการดำเนินธุรกิจ การรักษาความสัมพันธ์ที่ดีกับลูกค้าของบริษัทฯ
  อย่างสม่ำเสมอ
  พร้อมทั้งให้คำแนะนำอย่างมืออาชีพเพื่อให้การดำเนินงานเป็นไปอย่างเหมาะสมและสอดคล้องกับนโยบายที่วางไว้
  อย่างไรก็ตามในปี 2549 ยังคงมีความผันผวนทางเศรษฐกิจและการเมือง
  โดยเฉพาะอย่างยิ่งความไม่มั่นคงทางการเมืองจากการเกิดปฏิวัติรัฐประหาร
  และการออกมาตรการสกัดกั้นการเก็งกำไรของเงินบาทในเดือนธันวาคมที่ผ่านมา
  ซึ่งส่งผลกระทบกับการลงทุนอย่างมาก นอกจากนี้ยังคงมีผลกระทบจากปัจจัยเดิม เช่น
  ราคาน้ำมันที่ปรับตัวสูงขึ้น ความไม่สงบใน 3 จังหวัดชายแดนภาคใต้ที่ทวีความรุนแรงขึ้น เป็นต้น
  หลายบริษัทจึงชะลอการขยายตัว
  รวมทั้งเลื่อนระยะเวลาในการนำบริษัทเข้าจดทะเบียนในตลาดหลักทรัพย์
  ส่งผลให้รายได้จากการให้บริการด้านวาณิชธนกิจไม่เป็นไปตามที่บริษัทฯ คาดการณ์ไว้ โดยในปี
  2547 – 2549 บริษัทฯ มีรายได้จากการให้บริการด้านวาณิชธนกิจ ดังนี้

  ---------------------- --------------- ---------------- ----------------
  หน่วย : ล้านบาท          2547            2548             2549

  รายได้                  85.44           71.61            45.93
  ---------------------- --------------- ---------------- ----------------

5.  การจัดการกองทุนส่วนบุคคล

  บริษัทฯ มีการลงทุนในธุรกิจจัดการกองทุนส่วนบุคคล โดยลงทุนผ่านบริษัทหลักทรัพย์จัดการกองทุน
  ซีมิโก้ ไนท์ ฟันด์ แมเนจเม้นท์ จำกัด (SKFM) ในสัดส่วนร้อยละ 51 ของทุนชำระแล้ว SKFM
  ได้รับอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคลตั้งแต่วันที่ 26
  กรกฎาคม 2545 ปัจจุบันมีสำนักงานตั้งอยู่ที่ ชั้น 32 อาคารแสงทองธานี ถนนสาทรเหนือ สีลม
  บางรัก กรุงเทพมหานคร โทรศัพท์ (662) 639-2965

6.  การจัดการกองทุนรวม

  บริษัทฯ ได้จัดตั้งบริษัทหลักทรัพย์จัดการกองทุนรวม ซีมิโก้ จำกัด ในสัดส่วนร้อยละ 100
  ของทุนชำระแล้วเพื่อดำเนินธุรกิจการจัดการกองทุนรวม โดยบริษัทหลักทรัพย์จัดการกองทุนรวม
  ซีมิโก้ จำกัดมีทุนจดทะเบียน100 ล้านบาท
  และได้รับอนุญาตให้ประกอบธุรกิจหลักทรัพย์ประเภทการจัดการกองทุนรวมตั้งแต่วันที่ 8 มกราคม
  2550 โดยดำเนินธุรกิจจัดการกองทุนรวมให้แก่ลูกค้าทั้งที่เป็นบุคคลธรรมดา คณะบุคคล
  หรือนิติบุคคล ทั้งสัญชาติไทยและต่างประเทศ
  ภายใต้กฎระเบียบข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
  ปัจจุบันมีสำนักงานตั้งอยู่ที่ชั้น 8 เลขที่ 287 อาคารลิเบอร์ตี้สแควร์ ถนนสีลม แขวงสีลม
  เขตบางรัก กรุงเทพมหานคร

  บริษัทฯ มีวัตถุประสงค์ในการลงทุนใน บริษัทหลักทรัพย์จัดการกองทุนรวม ซีมิโก้
  จำกัดเพื่อเพิ่มผลตอบแทนในการลงทุน เพิ่มรายได้ส่วนแบ่งกำไร
  และขยายธุรกิจไปสู่การให้บริการหลักทรัพย์ที่ครบวงจรยิ่งขึ้น
  นอกจากนี้ยังเป็นการเพิ่มลูกค้าและเพิ่มมูลค่าการซื้อขายหลักทรัพย์ให้บริษัทฯ อีกด้วย

7.  ธุรกิจตราสารอนุพันธ์

  บริษัทฯ ได้มีการลงทุนในบริษัท ซีมิโก้ ดีริเวทีฟ จำกัดในสัดส่วนร้อยละ 51
  ของทุนชำระแล้วเพื่อดำเนินธุรกิจเกี่ยวกับตราสารอนุพันธ์ โดยบริษัท ซีมิโก้ ดีริเวทีฟ
  จำกัดมีทุนจดทะเบียน100 ล้านบาท และจดทะเบียนเป็นนิติบุคคล เมื่อวันที่ 14 ธันวาคม 2549
  ปัจจุบันมีสำนักงานตั้งอยู่ที่ ชั้น 8 เลขที่ 287 อาคารลิเบอร์ตี้สแควร์ ถนนสีลม แขวงสีลม
  เขตบางรัก กรุงเทพมหานคร

  บริษัทฯ มีวัตถุประสงค์ในการลงทุนใน บริษัท ซีมิโก้ ดีริเวทีฟ จำกัด
  เพื่อขยายธุรกิจไปสู่การให้บริการหลักทรัพย์ที่หลากหลายยิ่งขึ้น
  และเพื่อผลตอบแทนการลงทุนในรูปของส่วนแบ่งกำไร บริษัทฯ สามารถออกผลิตภัณฑ์ที่หลากหลาย
  (Structure Product) ตรงกับความต้องการของลูกค้า
  ทั้งนี้เพื่อเพิ่มมูลค่าและให้ผลตอบแทนที่น่าสนใจเพื่อจูงใจให้แก่นักลงทุนและกลุ่มลูกค้าสถาบัน
  โดยบริษัท ซีมิโก้ ดีริเวทีฟ จำกัด มีกำหนดการจะเปิดดำเนินงานอย่างเป็นทางการในปี 2550

3.2 การตลาดและภาวะการแข่งขัน

ในปี 2549 ดัชนีตลาดหลักทรัพย์ลดลงจาก 713.73 จุด ณ สิ้นปี 2548 มาอยู่ที่ 679.84 ณ สิ้นปี
2549 หรือลดลงร้อยละ 4.75 และมูลค่าการซื้อขายรวมของตลาดหลักทรัพย์ลดลงจาก 4,031
พันล้านบาท ในปี 2548 เป็น 3,956 พันล้านบาท ในปี 2549 หรือลดลงร้อยละ 1.86
ปริมาณการซื้อขายเฉลี่ยต่อวันลดลงร้อยละ 1.05 จาก 16,454 ล้านบาทต่อวัน มาอยู่ที่ 16,281
ล้านบาทต่อวัน ทั้งนี้เป็นผลสืบเนื่องจากปัจจัยรุมเร้าต่อตลาดทุนไทยยังมีอย่างต่อเนื่องตลอดปี 2549
นับตั้งแต่ความยืดเยื้อและทวีความรุนแรงของปัญหาความไม่สงบใน 3 จังหวัดชายแดนภาคใต้
ราคาน้ำมันในตลาดโลกที่ปรับตัวสูงขึ้นสร้างสถิติสูงสุด เหตุการณ์ความไม่แน่นอนทางการเมือง
การปฏิรูปทางการเมือง การต่อต้านการนำรัฐวิสาหกิจเข้าตลาดหลักทรัพย์
การฟ้องร้องถอดถอนบริษัท ปตท ออกจากตลาดหลักทรัพย์
ตลอดจนมาตรการดำรงเงินสำรองเงินนำเข้าระยะสั้นของธนาคารแห่งประเทศไทยที่ออกมาในเดือนธันวาคม
2549
ซึ่งล้วนแล้วแต่ส่งผลต่อการสูญเสียความเชื่อมั่นของทั้งนักลงทุนไทยและต่างประเทศต่อตลาดทุนไทย

  ในปี 2549 มีบริษัทใหม่เข้าจดทะเบียนในตลาดหลักทรัพย์ (SET) จำนวน 12 บริษัท
  มูลค่าหลักทรัพย์ (ณ ราคา IPO) รวมประมาณ 92,991 ล้านบาท
  และบริษัทเข้าจดทะเบียนในตลาดหลักทรัพย์ MAI จำนวน 6 บริษัท มูลค่าหลักทรัพย์ (ณ ราคา
  IPO) รวมประมาณ 3,606 ล้านบาท

  ภาวะธุรกิจในตลาดแรก (หน่วย : ล้านบาท)

+--------------------------------+-----------+-----------+------------+
| การเสนอขายหลักทรัพย์              | 2547      | 2548      | 2549       |
+================================+===========+===========+============+
| มูลค่าหลักทรัพย์ที่เสนอขายในตลาดแรก   | 407,651   | 1,073,348 | 1,468,944  |
+--------------------------------+-----------+-----------+------------+
| จำแนกตามประเภทตราสาร           | 99,946    | 87,774    | 117,258    |
|                                |           |           |            |
| -   ตราสารทุน                   | 307,705   | 985,574   | 1,351,686  |
|                                |           |           |            |
| -   ตราสารหนี้                   |           |           |            |
+--------------------------------+-----------+-----------+------------+
| จำแนกตามลักษณะการลงทุน           | 37,671    | 24,004    | 17,847     |
|                                |           |           |            |
| -   Initial Public Offering    | 307,345   | 981,291   | 1,258,869  |
|                                |           |           |            |
| -   Public Offering            | 61,063    | 66,300    | 188,147    |
|                                |           |           |            |
| -   Private Placement          | 1,572     | 1,753     | 4,081      |
|                                |           |           |            |
| -   กรรมการและพนักงาน           |           |           |            |
+--------------------------------+-----------+-----------+------------+
| จำแนกตามประเภทนักลงทุน           | 391,375   | 984,609   | 1,321,544  |
|                                |           |           |            |
| -   ในประเทศ                   | 16,276    | 88,739    | 147,400    |
|                                |           |           |            |
| -   ต่างประเทศ                  |           |           |            |
+--------------------------------+-----------+-----------+------------+

ที่มา: ฝ่ายจดทะเบียนหลักทรัพย์ สำนักงานคณะกรรมการหลักทรัพย์และตลาดหลักทรัพย์

  ภาวะธุรกิจในตลาดรอง

+--------------------------------+-----------+-----------+------------+
| ตลาดหลักทรัพย์แห่งประเทศไทย        | 2547      | 2548      | 2549       |
+================================+===========+===========+============+
| มูลค่าหลักทรัพย์ตามราคาตลาดรวม      | 4,521,895 | 5,105,113 | 5,078,705  |
| (ล้านบาท)                       |           |           |            |
|                                | 5,024,399 | 4,031,240 | 3,956,262  |
| มูลค่าการซื้อขายของตลาดโดยรวม      |           |           |            |
| (ล้านบาท)                       | 20,508    | 16,454    | 16,281     |
|                                |           |           |            |
| มูลค่าการซื้อขายเฉลี่ยต่อวัน (ล้านบาท)  | 668.10    | 713.73    | 679.84     |
|                                |           |           |            |
| ดัชนีตลาดหลักทรัพย์ฯ ณ สิ้นปี (จุด)     | 9.40      | 9.40      | 8.10       |
|                                |           |           |            |
| อัตราส่วนราคาปิด ต่อ กำไรต่อหุ้น      | 2.00      | 1.91      | 1.65       |
| (เท่า)                          |           |           |            |
|                                | 2.75      | 3.37      | 4.23       |
| อัตราส่วนราคาปิด ต่อ               |           |           |            |
| มูลค่าทางบัญชีต่อหุ้น (เท่า)           |           |           |            |
|                                |           |           |            |
| อัตราเงินปันผลตอบแทนเฉลี่ย (%)      |           |           |            |
+--------------------------------+-----------+-----------+------------+

ที่มา: ตลาดหลักทรัพย์แห่งประเทศไทย

+--------------------------------+-----------+-----------+------------+
| ตลาดหลักทรัพย์ MAI                | 2547      | 2548      | 2549       |
+--------------------------------+-----------+-----------+------------+
| มูลค่าหลักทรัพย์ตามราคาตลาดรวม      | 11,703    | 14,314    | 21,810     |
| (ล้านบาท)                       |           |           |            |
|                                | 34,221    | 35,941    | 27,414     |
| มูลค่าการซื้อขายของตลาดโดยรวม      |           |           |            |
| (ล้านบาท)                       | 140       | 147       | 113        |
|                                |           |           |            |
| มูลค่าการซื้อขายเฉลี่ยต่อวัน (ล้านบาท)  | 188.07    | 158.23    | 193.43     |
|                                |           |           |            |
| ดัชนีตลาดหลักทรัพย์ฯ ณ สิ้นปี (จุด)     |           |           |            |
+--------------------------------+-----------+-----------+------------+

ที่มา: ตลาดหลักทรัพย์แห่งประเทศไทย

เปรียบเทียบตัวเลขที่สำคัญในปี 2547 - 2549

+--------------------------------------+---------+---------+---------+
| รายละเอียด                            | 2547    | 2548    | 2549    |
+--------------------------------------+---------+---------+---------+
| SET Index – ณ วันสิ้นปี (จุด)             | 668.10  | 713.73  | 679.84  |
|                                      |         |         |         |
| MAI Index – ณ วันสิ้นปี (จุด)             | 188.07  | 158.23  | 193.43  |
|                                      |         |         |         |
| จำนวนบริษัทสมาชิกหรือโบรกเกอร์ (ราย)      | 36      | 39      | 37      |
|                                      |         |         |         |
| ส่วนแบ่งตลาดรวมของโบรกเกอร์ 10 อันดับแรก  | 51.56   | 49.97   | 51.58   |
|                                      |         |         |         |
| (SET&MAI) (ร้อยละ)                    | 440     | 468     | 476     |
|                                      |         |         |         |
| จำนวนบริษัทจดทะเบียนใน SET (ราย)        | 24      | 36      | 42      |
|                                      |         |         |         |
| จำนวนบริษัทจดทะเบียนใน MAI (ราย)        |         |         |         |
+--------------------------------------+---------+---------+---------+

ที่มา: ตลาดหลักทรัพย์แห่งประเทศไทย

มูลค่าการซื้อขายในตลาดหลักทรัพย์แห่งประเทศไทย ปี 2547 – 2549 (หน่วย : ล้านบาท)

  --------------------------------------------------------------------------------------
  เดือน        2547                     2548                     2549           
  ----------- -------------- --------- -------------- --------- -------------- ---------
              มูลค่าการซื้อขาย   เฉลี่ย/วัน   มูลค่าการซื้อขาย   เฉลี่ย/วัน   มูลค่าการซื้อขาย   เฉลี่ย/วัน

  มกราคม      823,445        41,172    472,643        23,632    672,068        32,003

  กุมภาพันธ์     558,863        27,943    462,916        24,364    348,207        18,327

  มีนาคม       377,393        17,154    382,993        16,652    297,461        12,933

  เมษายน      410,657        22,814    255,214        15,013    347,578        21,724

  พฤษภาคม     355,460        18,708    318,771        16,777    308,001        15,400

  มิถุนายน      339,985        16,190    327,104        14,868    208,974        10,449

  กรกฎาคม     318,954        15,188    264,860        13,940    247,639        12,382

  สิงหาคม      246,519        12,326    328,544        14,934    250,660        11,394

  กันยายน      459,778        20,899    421,978        19,181    307,515        15,376

  ตุลาคม       407,242        20,362    248,674        12,434    271,023        12,906

  พฤศจิกายน    385,079        17,504    260,473        11,840    373,005        16,955

  ธันวาคม      341,024        17,051    287,070        14,354    324,131        17,060
  --------------------------------------------------------------------------------------

  ที่มา: ตลาดหลักทรัพย์แห่งประเทศไทย

มูลค่าการซื้อขายหลักทรัพย์จำแนกตามกลุ่มนักลงทุน

(หน่วย : ล้านบาท)

+----------------+--------+-------+--------+-------+---------+------+
| กลุ่มนักลงทุน      | 2547   |       | 2548   |       | 2549    |      |
+----------------+--------+-------+--------+-------+---------+------+
|                | มูลค่า   | ร้อยละ | มูลค่า   | ร้อยละ | มูลค่า    | ร    |
|                |        |       |        |       |         | ้อยละ |
+----------------+--------+-------+--------+-------+---------+------+
| น              | 2,1    | 21    | 2,2    | 28    | 2,      | 34   |
| ักลงทุนต่างประเทศ | 21,230 |       | 48,626 |       | 680,367 |      |
|                |        | 8     |        | 10    |         | 12   |
| สถาบันในประเทศ  | 8      |       | 8      |       | 919,958 |      |
|                | 46,053 | 71    | 39,492 | 62    |         | 54   |
| นักลงทุนในประเทศ |        |       |        |       | 4,      |      |
|                | 7,0    |       | 4,9    |       | 312,199 |      |
|                | 81,516 |       | 74,362 |       |         |      |
+----------------+--------+-------+--------+-------+---------+------+
| รวม            | 10,0   | 100   | 8,0    | 100   | 7,      | 100  |
|                | 48,799 |       | 62,480 |       | 912,524 |      |
+----------------+--------+-------+--------+-------+---------+------+

ที่มา: ตลาดหลักทรัพย์แห่งประเทศไทย

ในปี 2549 มูลค่าการซื้อขายของนักลงทุนต่างประเทศยังคงมีมูลค่าที่สูงขึ้นและยังมีสัดส่วนของการซื้อขายเทียบกับกลุ่มนักลงทุนทั้งหมดที่สูงขึ้นอย่างต่อเนื่องตั้งแต่ปี 2547 เป็นต้นมา นักลงทุนต่างประเทศให้ความสนใจลงทุนในตลาดทุนไทยโดยคาดว่าสามารถให้อัตราผลตอบแทนสูงเนื่องจากราคาหลักทรัพย์ยังมีราคาถูกเมื่อเปรียบเทียบกับตลาดหลักทรัพย์อื่นๆ ในแถบเอเชียด้วยกัน อย่างไรก็ดีผลจากมาตรการดำรงเงินสำรองเงินนำเข้าระยะสั้นร้อยละ 30 ของธนาคารแห่งประเทศไทย เมื่อวันที่ 19 ธันวาคม 2549 ส่งผลให้เกิดการเทขายหลักทรัพย์ของนักลงทุนต่างประเทศสูงถึงกว่า 2.5 หมื่นล้านบาท ส่งผลให้ดัชนีตลาดหลักทรัพย์ร่วงหนักถึง 108.41 จุด ลดลงประมาณร้อยละ 14.84 จากวันก่อนหน้า แม้ว่าต่อมาธนาคารแห่งประเทศไทยได้ออกมาตรการผ่อนผัน โดยไม่รวมการลงทุนในตลาดหุ้นก็ตาม แต่มาตรการดังกล่าวอาจส่งผลกระทบต่อปริมาณการซื้อขายหลักทรัพย์และนโยบายการลงทุนโดยรวมของนักลงทุนต่างประเทศไปอีกช่วงระยะเวลาหนึ่ง

สภาพการแข่งขันในธุรกรรมนายหน้าซื้อขายหลักทรัพย์

  สภาพการแข่งขันในรอบปี 2549 ที่ผ่านมามีความรุนแรงเช่นเดิม
  แม้ว่าอัตราค่าธรรมเนียมการซื้อขายหลักทรัพย์ยังคงเพดานขั้นต่ำที่ร้อยละ 0.25
  ซึ่งบริษัทหลักทรัพย์ต่างใช้กลยุทธ์ในการเพิ่มคุณภาพการให้บริการด้านสารสนเทศ
  และงานวิเคราะห์หลักทรัพย์ที่มีคุณภาพเพื่อช่วงชิงส่วนแบ่งตลาด
  ขณะเดียวกันก็พยายามรักษาส่วนแบ่งการตลาดที่มีอยู่เดิมไว้อย่างเหนียวแน่น
  บริษัทหลักทรัพย์ขนาดใหญ่ โดยเฉพาะอย่างยิ่งบริษัทหลักทรัพย์ที่มีผู้ถือหุ้นใหญ่เป็นสถาบันการเงิน
  หรือมีผู้ร่วมทุนหรือพันธมิตรเป็นต่างชาติ
  จะมีความพร้อมและได้เปรียบทางการแข่งขันทั้งในด้านฐานลูกค้า เครือข่ายทางการตลาด เงินทุน
  การประหยัดจากขนาด (Economy of Scale) เทคโนโลยี และ Know-how ต่าง ๆ

  ในปี 2549 กลุ่มโบรกเกอร์ที่มีมูลค่าการซื้อขายสูงสุด 10
  อันดับแรกมีส่วนแบ่งตลาดรวมกันถึงร้อยละ 51.58 ของมูลค่าการซื้อขายทั้งหมด
  เพิ่มขึ้นเล็กน้อยจากปี 2548 บริษัทฯ มีส่วนแบ่งการตลาดลดลงเป็นอันดับที่ 8 ในปี 2549
  โดยมีสาเหตุหนึ่งมาจากฐานลูกค้าส่วนใหญ่กว่าร้อยละ 92 เป็นนักลงทุนรายย่อยในประเทศ
  ซึ่งมีมูลค่าการซื้อขายหลักทรัพย์โดยรวมลดลงอย่างต่อเนื่องนับจากปี 2547

ส่วนแบ่งการตลาดด้านการเป็นนายหน้าซื้อขายหลักทรัพย์ (SET & MAI)

+----------------------------------+-----+-----+-----+-----+-----+-----+
| รายละเอียด                        | 2   |     | 2   |     | 2   |     |
|                                  | 547 |     | 548 |     | 549 |     |
+----------------------------------+-----+-----+-----+-----+-----+-----+
|                                  | อ   | ร้อ  | อ   | ร้อ  | อ   | ร้อ  |
|                                  | ันดับ | ยละ | ันดับ | ยละ | ันดับ | ยละ |
+----------------------------------+-----+-----+-----+-----+-----+-----+
| ส่วนแบ่งตลาดของบริษัทหลักทรัพย์ซีมิโก้     | 3   | 5   | 5   | 4   | 8   | 3   |
|                                  |     | .96 |     | .28 |     | .77 |
| ส่วนแบ่งตลาดรวมของโบรกเกอร์ 10      | 1   |     | 1   |     | 1   |     |
| อันดับแรก                          | -10 | 51  | -10 | 49  | -10 | 51  |
|                                  |     | .56 |     | .97 |     | .58 |
+----------------------------------+-----+-----+-----+-----+-----+-----+

ที่มา: ตลาดหลักทรัพย์แห่งประเทศไทย

ธุรกรรมนายหน้าซื้อขายสัญญาซื้อขายล่วงหน้า

ธุรกรรมนายหน้าซื้อขายสัญญาซื้อขายล่วงหน้าเริ่มเปิดดำเนินการเมื่อ 28 เมษายน 2549 โดยมีจำนวนสัญญาที่ซื้อขายรวมทั้งปี 2549 จำนวนทั้งสิ้น 198,737 สัญญา คิดเป็นจำนวนสัญญาซื้อขายเฉลี่ยต่อวัน 1,197 สัญญา บริษัทฯ มีสัญญาที่ซื้อขายเป็นจำนวน 6,520 สัญญา คิดเป็นส่วนแบ่งตลาดร้อยละ 1.64 ของจำนวนสัญญาที่ซื้อขายทั้งหมด ขณะที่ส่วนแบ่งตลาดรวมของโบรกเกอร์ 10 อันดับแรกคิดเป็นร้อยละ 81.20 ของจำนวนสัญญาที่ซื้อขายทั้งหมด 

จำนวนสัญญาที่ซื้อขายจำแนกตามกลุ่มนักลงทุน

+----------------+-------+-------+--------+-------+---------+------+
| กลุ่มนักลงทุน      | 2547  |       | 2548   |       | 2549    |      |
+----------------+-------+-------+--------+-------+---------+------+
|                | จำนวน | ร้อยละ | จำนวน  | ร้อยละ | จำนวน   | ร    |
|                |       |       |        |       |         | ้อยละ |
+----------------+-------+-------+--------+-------+---------+------+
| น              | -     | -     | -      | -     | 76,333  | 19   |
| ักลงทุนต่างประเทศ |       |       |        |       |         |      |
|                | -     | -     | -      | -     | 110,725 | 28   |
| สถาบันในประเทศ  |       |       |        |       |         |      |
|                | -     | -     | -      | -     | 210,416 | 53   |
| นักลงทุนในประเทศ |       |       |        |       |         |      |
+----------------+-------+-------+--------+-------+---------+------+
| รวม            | -     | -     | -      | -     | 397,474 | 100  |
+----------------+-------+-------+--------+-------+---------+------+

ที่มา: บริษัทตลาดอนุพันธ์ (ประเทศไทย) จำกัด (มหาชน)

แนวโน้มธุรกิจหลักทรัพย์และตลาดหลักทรัพย์ปี 2550

แนวโน้มภาพรวมของตลาดหุ้นไทยในปี 2550 คาดว่ายังอึมครึมต่อเนื่องจากปลายปี 2549
สรุปประเด็นสำคัญ ๆ ที่มีผลกระทบต่อตลาดทุน ดังนี้

-   ความไม่แน่นอนทางการเมืองยังคงกดดันตลาดอย่างต่อเนื่อง
    อย่างไรก็ดีกำหนดการเลือกตั้งที่มีความชัดเจนขึ้น และคาดว่าจะมีการเลือกตั้งภายในปี 2550
    ซึ่งจะช่วยผ่อนคลายความวิตกด้านการเมืองลงไปได้บ้าง

-   การชะลอการไหลเข้าของเม็ดเงินลงทุนในตลาดหุ้นไทย
    หลังการใช้มาตรการดำรงเงินสำรองเงินนำเข้าระยะสั้น
    แม้ว่าธนาคารแห่งประเทศไทยจะผ่อนผันไม่รวมเม็ดเงินลงทุนในตลาดหุ้น
    แต่ความคล่องตัวในการบริหารจัดการเงินทุนที่ลดลง
    คาดว่าจะทำให้เกิดการชะลอตัวของเม็ดเงินลงทุนในตลาดหุ้นสำหรับระยะเวลาช่วงสั้น

-   การแก้ไข พรบ. การประกอบธุรกิจของคนต่างด้าว
    อาจมีเนื้อหาที่ลดความเชื่อมั่นโดยรวมของนักลงทุนต่างชาติ ในด้าน (1)
    ปกป้องคุ้มครองบางธุรกิจ (2) เพิ่มนิยามคนต่างด้าวให้ครอบคลุมสิทธิในการออกเสียง
    ทำให้ขาดความคล่องตัวในการบริหารจัดการด้านเงินทุน (3) กำหนดระยะเวลาปรับตัวน้อย
    กรณีที่เข้าข่าย Nominee และต้องปรับลดสัดส่วนลงให้ถูกกฎหมาย

กลยุทธ์และศักยภาพการแข่งขัน

  สภาพการแข่งขันในธุรกิจหลักทรัพย์จะมีความรุนแรงขึ้นอย่างชัดเจนในปี 2550
  จากการที่มาตรการเริ่มเปิดเสรีค่าคอมมิชชั่น ของตลาดหลักทรัพย์ฯ โดยในช่วง 3 ปีแรก (1
  มกราคม 2550 ถึง 31 ธันวาคม 2552) ให้คิดค่าธรรมเนียมในอัตราไม่ต่ำกว่าร้อยละ 0.25
  ของจำนวนเงินที่ซื้อขาย และในช่วงอีก 2 ปีถัดไป (1 มกราคม 2553 ถึง 31 ธันวาคม 2554)
  ให้คิดค่าธรรมเนียมเป็นขั้นบันได 4 ขั้นตามมูลค่าการซื้อขายรายวัน[1]
  ขณะที่การซื้อขายหลักทรัพย์ผ่านอินเตอร์เน็ตให้คิดค่าธรรมเนียมไม่ต่ำกว่า ร้อยละ 0.15
  ของจำนวนเงินที่ซื้อขาย (ร้อยละ 60 ของอัตราค่าธรรมเนียมการซื้อขายทั่วไป)
  ซึ่งมีผลบังคับใช้ในปี 2550 ทันที
  การลดลงของค่าธรรมเนียมจะส่งผลกระทบโดยตรงต่อผลการดำเนินงานและความอยู่รอดของบริษัทหลักทรัพย์
  ซึ่งคาดว่าจะเกิดการรวมกิจการในธุรกิจหลักทรัพย์มากขึ้น

  บริษัทฯ จึงมุ่งเน้นการให้บริการที่มีคุณภาพ รวดเร็ว และทันต่อการตัดสินใจของนักลงทุน
  การสร้างระบบลูกค้าสัมพันธ์เพื่อสร้างสายสัมพันธ์ที่ดี
  และการขยายฐานลูกค้าธุรกิจหลักทรัพย์ให้มีความหลากหลายมากขึ้น
  โดยจะขยายไปยังกลุ่มลูกค้าที่มี High Margin เช่น ลูกค้าสถาบัน
  และกลุ่มนักลงทุนที่อาจจะเป็นลูกค้าในภายหน้า รวมถึงการขยายฐานลูกค้าในเชิงรุก
  ใช้กลยุทธ์การสร้างฐานลูกค้าร่วมกันในหลาย ๆ ธุรกรรม ในลักษณะ Cross Selling
  โดยการร่วมประสานกันระหว่างหน่วยธุรกิจต่าง ๆ
  นอกจากนี้ยังให้ความสำคัญในการพัฒนาธุรกิจที่ต่อเนื่อง
  เพื่อร่วมสร้างแรงขับเคลื่อนในการเพิ่มส่วนแบ่งตลาดให้กับธุรกิจนายหน้าซื้อขายหลักทรัพย์
  การขยายการดำเนินธุรกิจที่ต่อเนื่องจากธุรกิจหลักทรัพย์ เช่น
  การเป็นนายหน้าซื้อขายตราสารอนุพันธ์ (Exchange Traded) ธุรกรรม OTC Derivatives
  ธุรกรรมจัดการกองทุนรวม (Asset Management)
  รวมถึงธุรกรรมการเป็นตัวแทนซื้อขายหน่วยลงทุน ซึ่งบริษัทฯ
  จะให้ความสำคัญยิ่งขึ้นเพื่อให้สามารถตอบสนองความต้องการลูกค้าได้ครบวงจร
  กอปรกับการบริหารต้นทุนที่มีประสิทธิภาพให้เกิดการประหยัดจากขนาด (Economy of scale)
  อีกทั้งบริษัทฯ เห็นความสำคัญของข้อมูลข่าวสาร
  จึงทุ่มเทพัฒนาเทคโนโลยีที่เกี่ยวเนื่องกับระบบการซื้อขายหลักทรัพย์
  และให้ความสำคัญอย่างมากในการพัฒนาคุณภาพงานวิจัยหลักทรัพย์ทั้งทางด้านปัจจัยพื้นฐานและปัจจัยทางเทคนิค
  เพื่อให้คำแนะนำที่ทันต่อเหตุการณ์และสม่ำเสมอ
  อันจะก่อประโยชน์สูงสุดต่อลูกค้าหรือนักลงทุนในการตัดสินใจลงทุน ซึ่งบริษัทฯ
  เชื่อว่าการดำเนินการต่าง ๆ
  นี้จะเป็นปัจจัยสำคัญที่จะเสริมสร้างความแข็งแกร่งและความอยู่รอดของบริษัทฯ ในระยะยาว

3.3 การจัดหาผลิตภัณฑ์หรือบริการ

  3.3.1) แหล่งที่มาของเงินทุน

    โดยส่วนใหญ่แหล่งที่มาของเงินทุนของบริษัทฯ มาจากส่วนของผู้ถือหุ้น อย่างไรก็ดี บริษัทฯ
    ได้รับจัดสรรวงเงินกู้ยืมระยะสั้นจากสถาบันการเงินต่าง ๆ เพื่อรองรับความจำเป็นในระยะสั้น
    ๆ โดยคำนึงถึงสภาพคล่อง ความคุ้มค่าของเงินทุน และความต่อเนื่องในการดำเนินธุรกิจ

  3.3.2) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทฯ ไม่มีการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นใหญ่

  3.3.3) การดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ

  บริษัทฯ
  ดำเนินนโยบายดำรงเงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิที่สูงกว่าที่กำหนดโดยหน่วยงานทางการ
  โดยสำนักงานคณะกรรมการกำกับหลักทรัพย์และตลาดหลักทรัพย์กำหนดไว้ คือ
  เงินกองทุนสภาพคล่องสุทธิไม่ต่ำกว่า 25 ล้านบาท
  และอัตราส่วนเงินกองทุนสภาพคล่องสุทธิไม่ต่ำกว่าร้อยละ 7
  ของหนี้สินทั่วไปและทรัพย์สินที่ต้องวางเป็นประกัน และที่กำหนดโดยบริษัทสำนักหักบัญชี
  (ประเทศไทย) จำกัด คือเงินกองทุนสภาพคล่องสุทธิไม่ต่ำกว่า 75 ล้านบาท
  และไม่ต่ำกว่าร้อยละ 21 ในระยะ 3 ปีที่ผ่านมา
  เงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิ มีดังนี้

  ----------------------------- ------------- --------------- -------------
  เงินกองทุน                      31 ธ.ค. 2547  31 ธ.ค. 2548    31 ธ.ค. 2549

  เงินกองทุนสภาพคล่องสุทธิ (ล้านบาท)  2,219         2,289           2,343

  อัตราส่วนเงินกองทุนสภาพคล่องสุทธิ    270           205             287
  NCR (%)                                                     
  ----------------------------- ------------- --------------- -------------

[1] 1. มูลค่าการซื้อขายรายวัน (X) < 1,000,000 บาท คิด > 0.25%, 2. 1,000,000 <
X < 10,000,000 บาท คิด > 0.22%, 3. 10,000,000 < X < 20,000,000

บาท คิด > 0.18% และ 4. X > 20,000,000 บาท ต่อรองเสรี